Metropolitan Police of the District of Columbia

Metropolitan Police of the District of Columbia (MPDC) er det lokale politiet i Washington D.C., og håndhever både føderale lover vedtatt av Kongressen og lokale lover vedtatt av Council of the District of Columbia.

MPDC er en av mer enn 30 ulike politistyrker som opererer i Washington.

MPDC ble etablert 6. august 1861 gjennom et lovvedtak i Kongressen. Det er en av USAs ti største lokalpolitistyrker, med 3 800 politibetjenter og 460 sivilt ansatte.

MPDC ledes av en politimester underlagt borgermesteren i District of Columbia. Etaten er organisert i syv politidistrikter samt en rekke fellesavdelinger.

Siden etableringen i 1861 har 121 betjenter mistet livet i tjenesten.

Galleri

Referanser

Eksterne lenker


Kategori:Washington D.C.
Kategori:Politistyrker i USA
Kategori:Etableringer i 1861